“DIY альбо DYE” — “зрабі сам альбо памры” — такі дэвіз абраў сабе VI Міжнародны фестываль кароткаметражнага кіно Cinema Perpetuum Mobile, акрэсліўшы рух посткіно, які ахоплівае медыяпрастору. У той час калі у нашых постсавецкіх галовах не знікае мроя пра беларускі гістарычны блакбастар, што пройдзе па “ўсіх кінатэатрах краіны”, віртуальная сетка прымае ўсё больш эксперыментаў маладых аўтараў, вольных ад пазіцый “вялікага кіно”. І аказаваецца, што досведы тых самых “аматараў” часам здольныя выявіць штосьці больш важнае за прадказальныя фарматы.